અમેરિકામાં જ્યોર્જ બુશ રાષ્ટ્રપતિ હતા, વિશ્વના સૌથી રાક્ષસી સામર્થ્ય ધરાવતા મુલ્કના મહાનેતા. નિર્વાચનમાં એ બિલ ક્લિન્ટનથી પરાજિત થયા, અને થોડા જ કલાકોમાં એમણે વૉશિંગ્ટનનું રાષ્ટ્રપતિભવન છોડી દીધું. પછી એમનો ફોટો છપાયો, જાન્યુઆરી 22, 1993ના દૈનિક 'કોલમ્બસ ડિસ્પેચ"માં. વિશ્વની સૌથી શક્તિમાન મહાસત્તાનો એક સમયનો એટલે કે અઠવાડિયા પહેલાંનો સૌથી શક્તિમાન મહાનેતા એક સામાન્ય અમેરિકન નાગરિક બનીને હ્યુસ્ટનના પાર્ક લોરીએટ બિલ્ડિંગની લિફ્ટની લાઇનમાં સવારે 9 વાગે હાથમાં બે બેગો અને બગલમાં એક બ્રીફ-કેસ દબાવીને 67મે વર્ષે ઊભો છે, અને એણે ટાઈ વિના, એક સ્પૉર્ટ્સ કોટ પહેર્યો છે અને લિફ્ટની કતારમાં ઊભેલી નવમા માળની લૉ ફર્મમાં નોકરી કરતી ક્લર્ક રીની જેક્સન જ્યોર્જ ધ એલિવેટર (મને લાગે છે, લિફ્ટમાં ઘૂસવામાં જરા તકલીફ પડશે!) અમેરિકન પ્રજાની સાથે આપણને પણ ગાવાનું મન થઈ જાય એવી આ ઘટના છે: "ગૉડ્ઝ ઓન લેન્ડ!" (ઈશ્વરનો પોતાનો દેશ!)